**Követelményrendszer**

„Latin gyakorlat 1” tanegység

Jogász szak nappali tagozat

2016/17. tanév 1. félév

A „Latin gyakorlat 1” tanegység célja a jogi latin szaknyelv alapjainak megismerése. Lexikai anyaga szorosan kötődik a „Római jog 1” latin nyelvű háttéranyagához (szavak, szakkifejezések, jogi alapelvek, szövegrészletek), kitekintéssel a latinos alapműveltség részét képező szállóigékre, mondásokra. Grammatikai anyaga a fentiek megértését célozza.

A „Latin gyakorlat 1” tanegység a Karon úgynevezett „nullkredites” tárgy, teljesítése aláírás megszerzéséhez kötött. Ez a második féléves „Latin gyakorlat 2” tanegység felvételének feltétele. (Ez utóbbi tanegység 3 kredites, a félév végén aláírás és ún. „évközi jegy” megszerzése szükséges.)

Az aláírás megszerzése a következő feltételekhez kötött:

1. A félév során maximum 3 hiányzás;

2. a félévközi számonkérések (röpdolgozat, szódolgozat, feleltetés formában) átlagosan minimum 50%-ra való teljesítése;

3. a félévzáró zárthelyi dolgozat minimum 50%-ra való teljesítése.

ad 1.: A feltétel az igazolt ill. igazolatlan hiányzásokra egyaránt vonatkozik. A késés fél hiányzásnak számít.

ad 2.: A félévközi számonkérések jegyei közül egyet a félév vége előtt, megbeszélt időpontban javítani lehet.

ad 3.: A félévzáró ZH időpontja: dec. 9. péntek 15.00 A félévzáró ZH -ról hiányozni nem lehet. A féléves 80-100%-os (4-5 osztályzat) eredmény a 2. félévben megegyezés szerint beszámítható az „évközi jegy”-be.

Féléves beszámló tehető az aláírásért, amennyiben a félévzáró ZH eredménye az 50%-ot nem éri el, de a másik két feltétel (1. és 2. pont) teljesült. A beszámoló várható időpontja: dec. 16. péntek.

Tankönyv:

Bánóczi Rozália - Rihmer Zoltán: Latin nyelvkönyv joghallgatók számára, Nemzeti Tankönyvkiadó Bp. 2005, vagy későbbi kiadás.

Nélkülözhetetlen forrás a tanuláshoz az egyetem honlapjáról elérhető ún. STUDENTS FORUM. Ezen a tárhelyen az „I. évfolyam/Latin” könyvtárban tesszük majd közzé hétről hétre a tanuláshoz szükséges anyagot (szavak, mondatok, kifejezések stb.). A SF-ra a beiratkozáskor megkapott, az egyetemi levelezőrendszerhez ill. az egyetemi WIFI-hez is használatos azonosítóval lehet belépni a kari honlapról.

Lektorátusi e-mail cím: lektoratus@jak.ppke.hu

Tanárok személyes e-mail címe:

Dzsida Orsolya dzsida.orsolya@jak.ppke.hu

Weiszer Mariann weiszer.mariann@jak.ppke.hu

Budapest, 2016. szeptember 5.

Dzsida Orsolya,

Weiszer Mariann

latin nyelvtanárok